<classify> TAASISI ya Jenga Afya Tokomeza Umasikini Jatu PLC, imeendesha mafunzo kwa vijana 100 kwa lengo la kutokomeza umasikini kupitia rasilimali watu.Meneja Mkuu wa Jatu, Mohamed Simbano akizungumza wakati wa mafunzo hayo amesema mkakati wa taasisi hiyo ni kusaidia kuondoa fikra vichwani mwa vijana kwa kuacha kutegemea kuajiriwa na badala yake watumie fursa zilizopo kujiajiri.Tukiwa hapa kwenye mafunzo, una diploma stashahada, degree shahada weka pembeni kwa sababu hazina maana sana kama huna uwezo wa kubuni wazo na kutengeneza pesa, amesema Simbano na kuongezaAliyejaribu na akashindwa, ana faida kubwa kuliko asiyejaribu, kufeli haina maana umeshindwa bali utatafuta namna nyingine ya kujaribu. amesema.Akimnukuu mwanafalsafa Joseph Chilton Pearce aliyeelezea thamani ya ubunifu aliyosema, to live a creative life we must lose our fear of being wrong akimaanisha kuwa ili kuishi maisha ya ubunifu lazima tusiogope kukosea.Simbano amesema elimu wanayowapatia vijana hao itawaondoa katika dhana ya kutafuta ajira au kubweteka majumbani na badala yake watachukua hatua na kujiikingiza kwenye ujasiriamali kwenye kilimo na masoko.Kwa mujibu wa Simbano, mafunzo hayo ni bure kwa kila kijana mwenye ndoto za kujikwamua kiuchumi bila kujali elimu.Amesema mara baada ya mafunzo hayo watatoa nafasi kwa vijana kwa kuwaajiri na kuimarisha kitengo cha masoko, hadi kufikia mwaka 2022 kila anayetumia bidhaa za Jatu aweze kupata manufaa na kwamba chakula kinacholiwa kiwe suluhisho la masoko.Mafunzo haya ni endelevu, vijana 100 tutakaowapa ajira ni fursa pekee kwao kwa kuimarisha kitengo cha masoko cha Jatu, na kazi yao kubwa ni kuhakikisha kila mwanachama wa Jatu aweze kutumia bidhaa. amesema.Amesema mafunzo hayo yanaenda sambamba na mpango mkakati na kufikia malengo, waliojiwekea ikiwemo kutokomeza umasikini kupitia rasilimali watu, kilimo na viwanda, ikiwa ni pamoja na kuingia kwenye Soko la Hisa la Dar es Salaam DSE mwezi Septemba.  <topic>: KITAIFA 